Žemaitkiemio tvenkinys
55°19′18″ š. pl. 24°57′16″ r. ilg.﻿ / ﻿55.32167°š. pl. 24.95444°r. ilg.﻿ / 55.32167; 24.95444 Žemaitkiemio tvenkinys – tvenkinys Lietuvoje, Ukmergės rajone, 2 km į šiaurės vakarus nuo Žemaitkiemio miestelio. Sudarytas užtvenkus Kirnės upę (Šventosios intakas) 6,1 km nuo jos žiočių. Tvenkinio ilgis iš rytų į vakarus – 0,51 km, plotis – iki 0,15 km. Altitudė 106,1 m. Rytinis tvenkinio galas užpelkėjęs. Krantai aukštoki, vietomis apaugę krūmais. Aplinkui plyti dirbami laukai. Tvenkinys labai užžėlęs vandens augalija. Priešsroviui už 0,5 km telkšo Žemaitkiemio ežeras. Į pietryčius įsikūręs Žemaitkiemio kaimas ir buvusio Žemaitkiemio dvaro sodyba.